stanford-oval/wikipedia huggingface dataset:
כרונולוגיה של נשים במחשוב
המאה ה־21 > 2003

ארצות הברית אלן ספרטוס (אנ') מקבלת תואר דוקטור בהנדסת אלקטרוניקה ומדעי המחשב ב־MIT עם התזה "ParaSite: לכרות את המידע המבני ב־World-Wide Web".
ארצות הברית מרגרט המילטון מקבלת את פרס "פעולת החלל יוצאת הדופן" של נאס"א.
הממלכה המאוחדת סו בלאק משיקה קמפיין לשימור בלצ'לי פארק.
המאה ה־21 > 2004

ארצות הברית ג'רי אלסוורת' (אנ'), מעצבת שבבי מחשב אוטודידקטית, יוצרת את C64 Direct-to-TV (אנ'): מחשב קומודור 64 משולב בתוך ג'ויסטיק וכולל 30 משחקים מובנים.
ארצות הברית לוסבי סאנדרס (אנ') מייסדת את המרכז הלאומי לנשים וטכנולוגיית מידע (אנ').
ארצות הבריתישראל צפרא כץ מתמנה לנשיאת חברת אורקל..
המאה ה־21 > 2005

ארצות הברית דונה דובינסקי (אנ') מקימה עם שותפים את חברת Numenta ליצירת אינטליגנציה מלאכותית על בסיס מבנה הנאו-קורטקס (אנ') שתוכל לפתח תיאוריות.
טאיוואן אודרי טאנג מייסדת ומובילה את פרויקט Pugs (אנ') - קומפיילר לשפת Raku (אנ') (שנקראה אז Perl 6).
ארצות הברית מרי לו ג'פסן (אנ') יוצרת את עמותת מחשב נייד לכל ילד (OLPC)..
הודו פייסבוק שוכרת את המהנדסת האישה הראשונה שלה, רוצ'י סאנגהבי (אנ')..
הרפובליקה העממית של סין וָאנְג שְׂיָאויוּ'ן (אנ') וצוותה מפצחים את פרוטוקול האבטחה SHA-1 שנוצר על ידי המכון הלאומי לתקנים וטכנולוגיה והסוכנות לביטחון לאומי של ארצות הברית.
המאה ה־21 > 2006

ארצות הבריתקנדה מריה קלווה היא האישה הנשיאה הראשונה של קולג' הארווי מאד (אנ')
ארצות הברית מלאני ריבק (אנ') מפרסמת מחקר העוסק בטכנולוגיית זיהוי בתדר רדיו (RFID), ונודעת גם בתור הראשונה לכתוב וירוס שמדביק מכשירי RFID.
פולין יואנה רוטקובסקה (אנ') מציגה בכנס אבטחת המידע Black Hat Briefings את "Blue Pill (אנ')", רוטקיט מבוסס וירטואליזציה.
ארצות הברית ג'נט אמרסון באשן (אנ') היא האישה האפרו-אמריקאית הראשונה שמקבלת פטנט על תוכנה.
ארצות הברית פרנסס אלן היא האישה הראשונה שמקבלת את פרס טיורינג.
בלגיה סופי ונדברוק (אנ') מתמנה לסמנכ"לית טכנולוגיה בזירוקס.
צרפת אן-מארי קרמארק (אנ') מתמנה לדירקטורית מחקר במכון הצרפתי למחקר במדעי המחשב ובאוטומציה (אנ') (INRIA).
ישראל יואל מארק מייסדת ומנהלת את מרכז הפיתוח הראשון של גוגל בישראל.
המאה ה־21 > 2007

ארצות הברית דונה דובינסקי (אנ') מקבלת את פרס הישג הבוגרים (Alumni Achievement Award), הפרס החשוב ביותר של בית הספר למנהל עסקים בהרווארד, על "יצירת העוזר האישי הדיגיטלי (PDA) המצליח הראשון, ועל עיסוקה בפיתוח מערכת זיכרון ממוחשבת המבוססת על מבנה המוח."
ארצות הבריתטורקיה מראל אוסויולו (אנ') היא האישה הראשונה שמתמנה לתפקיד עורכת ראשית בכתב העת ACM Transactions on Database Systems (אנ').
ישראל ארצות הברית ד"ר ריבי שרמן, יו"ר ומנכ"ל נגבטק, ומיכל פוליטי, מנהלת פרויקטים ומהנדסת מערכות בכירה בקבוצת אלישרא, זוכות בפרס ACM למערכת תוכנה על יצירת כלי הפיתוח STATEMATE.
המאה ה־21 > 2008

ארצות הבריתפורטוגל קרלה גומז (אנ') מייסדת ומובילה את המכון לקיימות חישובית (אנ') באוניברסיטת קורנל.
ארצות הברית ברברה ליסקוב זוכה בפרס טיורינג.
הממלכה המאוחדת החברה הבריטית למחשבים (אנ') וקבוצת מומחי איחזור המידע בה (BCS IRSG) יוצרים פרס על שם חלוצת התוכנה קארן ספארקס ג'ונס.
ארצות הברית מרי לו ג'פסן (אנ') מקימה את חברת פיקסל צ'י (אנ') למחקר בתחום מסכים בעלי צריכת אנרגיה נמוכה.
המאה ה־21 > 2009

הרפובליקה העממית של סין לִישְׂיָה גָ'אנְג (אנ') זוכה בפרס האינטרנט של IEEE (אנ') על תרומתה לארכיטקטורה של האינטרנט..
ארצות הברית קרול בארץ מתמנה למנכ"לית ונשיאת יאהו!.
הממלכה המאוחדתיוון מריה פטרו (אנ') מתמנה למנהלת המכון לאינפורמטיקה וטלמטיקה במרכז המחקר והטכנולוגיה של יוון (CERTH), תפקיד בו שימשה עד מותה בשנת 2012.
ישראל יואל מארק מקימה את מרכז מחקר ופיתוח של יאהו! בישראל בשיתוף עם ד"ר רוני למפל.
המאה ה־21 > 2010

גאנה פארידה בדויי (אנ') מייסדת עם שותפים את חברת הפינטק Logiciel ומשמשת בה סמנכ"לית טכנולוגיות.
המאה ה־21 > 2011

ארצות הברית נוסד ארגון PyLadies (אנ'), ארגון בינלאומי של נשים שמתעניינות בקוד בשפת פייתון. הקבוצה הראשונה נוצרה בלוס אנג'לס
קנדה נוסד ארגון נשים לומדות קוד לקידום טכנולוגיה בקרב נשים בטורונטו, בהשראת PyLadies.
ארצות הברית מג ויטמן מתמנה למנכ"לית חברת היולט פקארד.Hewlett-Packard.
גרמניה בטינה ספקמן (אנ') היא הזוכה הראשונה בפרס הולנד על מחקר בתחום טכנולוגיות תקשורת ומידע, מטעם החברה ההולנדית המלכותית למדעים ומדעי הרוח (אנ'), על עבודתה בתחום מערכות מידע גאוגרפי.
יפן נוריקו אראי (אנ') מובילה תוכנית באוניברסיטת טוקיו שעוסקת בשאלה האם סבינה מלאכותית יכולה לעבור מבחני קבלה לאקדמיה ביפן..
קניה שיקוה גיטאו (אנ') זוכה בפרס אניטה בורג של גוגל, והיא הזוכה הראשונה מאפריקה שמדרום לסהרה.
המאה ה־21 > 2012

ארצות הברית ישראל שפי גולדווסר מקבלת את פרס טיורינג
קנדה ארגון Pixelles (אנ') להגדלת המגוון המגדרי בתעשיית משחקי המחשב יוצר את האינקובטור הראשון לתכנות משחקי מחשב במונטריאול.
הממלכה המאוחדת מאפי קאלדר (אנ'), מומחית למדעי המחשב, מתמנה ליועצת המדעית הראשית של ממשלת סקוטלנד (אנ').
ארצות הברית וירג'יניה רומטי מתמנה לנשיאה ומנכ"לית של חברת IBM. האישה הראשונה בתפקיד זה..
צרפת בריז'יט פלאטו (אנ') מתמנה לנשיאה של המכון הטכנולוגי של גרנובל (אנ'), אישה ראשונה בתפקיד זה..
הונגריה אווה טרדוש מקבלת את פרס גדל..
גאנה רגינה הונו (אנ') מקימה את חברת פיתוח התוכנה "סורונקו פתרונות" שפרצה את דרכה לעמדת גורו טכנולוגיה בגאנה.
ארצות הברית קרול ריילי (אנ') מופיעה על השער של מגזין MAKE (אנ'), היא האישה המהנדסת הראשונה שעושה זאת.
ניגריה נוסד ארגון "נשים ניגריות בטכנולוגיות מידע" (NiWIIT) כקבוצת עניין של אגודת המחשבים הניגרית כדי לחזק ולעודד נשים שעובדות בתחום של טכנולוגיות מידע ותקשורת.
המאה ה־21 > 2013

אפגניסטן מפתחת התוכנה רויא מחבוב (אנ') נכללת ברשימת מאה האנשים המשפיעים של השנה בטיים מגזין.
צרפת קריסטין פאולין-מורינג (אנ')מקהלת את פרס ACM למערכת תוכנה על עבודתה בפיתוח מוכיח המשפטים האינטראקטיבי Coq (אנ').
ישראל איילת שפירא ממונה לסמנכ"לית וראש חטיבת טכנולוגיות ברפאל, האישה הראשונה שמשמשת סמנכ"לית וראש חטיבה בתעשייה ביטחונית ישראלית.
ישראל יואל מארק מתמנה לסגנית נשיא יאהו! העולמית.
המאה ה־21 > 2014

ארצות הברית מייגן סמית' (אנ') מתמנה לסמנכ"לית טכנולוגיות ראשית של ארה"ב (אנ'), האישה הראשונה ובאדם השלישי בתפקיד זה.
ארצות הברית קרוליין עדה אהמקה (אנ') כותבת טיוטה ראשונה של קוד התנהגות (אנ') לקוד פתוח תחת השם אמנת התורמים (אנ'). האמנה התקבלה כקוד ההתנהגות בפרויקט הקרנל לינוקס ב־2018.
ארצות הברית פריאן בורינג (אנ') מקימה ארגון המסחר וקבוצת האינטרס לשכת המסחר הדיגיטלי (אנ') לקידום התעשייה שמאחורי טכנולוגיות הבלוקצ'יין, ביטקוין, מטבעות דיגיטליים ונכסים דיגיטליים.
גאנה זמביה אוגנדה דרום אפריקה רואנדה אתל דלאלי (אנ') מגאנה, אתל אלה מבאווה מזמביה, ברברה בירונגי (אנ') מאוגנדה, סם בקבסינג'ר מדרום אפריקה ואקאליזה קזה גארה מרואנדה מארגנות לראשונה את הכנס הפאן אפריקאי Women in Tech שמתקיים אונליין.
ארצות הברית סוזן ווצ'יצקי מתמנה למנכ"לית יוטיוב.
המאה ה־21 > 2015

ארצות הברית הודו סייג' שארפ (אנ') (שנקראה אז שרה שארפ) וקיישה שאה הן הזוכות הראשונות בפרס "נשים בקהילת הקוד הפתוח" שמחלקת חברת Red Hat.
הממלכה המאוחדת ג'יליאן דוכרטי (אנ') מתמנה למנכ"לית של Data Lab, מרכז החדשנות הסקוטי למדעי המידע ובינה מלאכותית.
צרפת קתרין פלסאן (אנ') נבחרת לקבוצת העניין "אקדמיית CHI (אנ')" של ACM על תרומתה ללימוד תחום אינטראקציית אדם-מחשב.
צרפת ורוניק קורטייה (אנ') זוכה בפרס Inria של האקדמיה למדעים (צר') הצרפתית, על מחקרה בנושא פרוטוקולי אבטחה ומערכות הצבעה אלקטרוניות.
ארצות הברית שרי ניקולס (אנ') מקבלת את פרס ACM למערכת תוכנה על פיתוח מערכת הקבצים המבוזרת אנדרו (אנ').
המאה ה־21 > 2016

טאיוואן אודרי טאנג מתמנה לשרת הדיגיטל בטאיוואן.
הממלכה המאוחדת קייט דוולין (אנ') מארגנת את האקתון הסקס-טק (אנ') הראשון בבריטניה.
ארצות הברית ישראל מאמר מאת אילת בויל על שיתוף סודי באמצעות הצפנה הומומורפית זכה בפרס המאמר הטוב ביותר בוועידת הקריפטולוגיה הבינלאומית (Crypto)
המאה ה־21 > 2017

אוסטרליה מישל סימונס מייסדת את החברה הראשונה שעוסקת במחשוב קוואנטי באוסטרליה
גאנה רגינה הונו (אנ') מקימה את "אקדמיית סורונקו", בית ספר לתכנות לילדים וילדות במערב אפריקה.
ישראל יואל מארק מתמנה לסגנית נשיא בינלאומית למחקר באמאזון.
ארצות הברית סינתיה דוורק (אנ') זוכה בפרס גדל על המצאת פרטיות דיפרנציאלית.
ארצות הברית קרול ווילינג וג'סיקה המריק מקבלות את פרס ACM למערכת תוכנה על פיתוח פרויקט Jupyter (אנ').
המאה ה־21 > 2018

סרביה רוזי סטפנסון-גודנייט (אנ') מקבלת תואר אבירת מסדר סאבה הקדוש (אנ') של הרפובליקה הסרבית על מעורבותה בוויקיפדיה.
ארצות הברית גלדיס וסט, שעבודתה סייעה בפיתוח ה־GPS, זוכה להכרה בעבודתה ונכנסת להיכל התהילה של חלוצי החלל והטילים של חיל האוויר של ארצות הברית.
ארצות הברית סאפיה אומוג'ה נובל (אנ') מפרסמת את הספר אלגוריתמים של דיכוי: איך מנועי חיפוש אוכפים גזענות (אנ') בו נטען שאלגוריתמי חיפוש הם גזעניים ומנציחים בעיות חברתיות.
גאנה ארצות הברית ג'וי בואולמוויני (אנ') מפרסמת את המאמר "גוונים של מגדר: פערי דיוק צמתי בסיווגי מגדר מסחריים" (Gender Shades: Intersectional Accuracy Disparities in Commercial Gender Classification), אשר חשף הטיות במערכות זיהוי תווי פנים.
המאה ה־21 > 2019

צרפת מוניק לורן מקבלת את מדליית הכסף של CNRS בתחום מדעי המכונות והתוכנה.
ישראל אירית דינור היא הזוכה היחידה בפרס גדל על הוכחה חדשה למשפט PCP.
המאה ה־21 > 2020

ישראל ארצות הברית חיית גרינשפן מפתחת שיטה לאבחון נגיף הקורונה Covid-19 באמצעות ניתוח ממוחשב של תמונות רדיולוגיה מבדיקת CT של הריאות.
ישראל מיכל ברוורמן-בלומנשטיק מתמנה לסגנית נשיא במיקרוסופט העולמית ולמנכ"לית מיקרוסופט ישראל מחקר ופיתוח.
ישראל ארצות הברית רגינה ברזילי היא האדם הראשון שזוכה בפרס הבינה המלאכותית לרווחת האנושות של ה-AAAI (אנ') (Association for the Advancement of Artificial Intelligence) על שימוש בבינה מלאכותית לאיתור מוקדם של סרטן השד.
המאה ה־21 > 2021

צרפת סאנדרין בלאזי (אנ') וזאינה דארגה מקבלות את פרס ACM למערכת תוכנה על פיתוח CompCert (אנ'), מהדר מאומת פורמלית.
המאה ה־21 > 2022

אוסטרליה ג'ון אנדרוניק מקבלת את פרס ACM למערכת תוכנה על פיתוח מיקרוקרנל seL4 ממשפחת L4 (אנ'), מיקרוקרנל תעשייתי ראשון שמאומת פורמלית.
ישראל מיכל ברוורמן-בלומנשטיק מתמנה לסמנכ"לית הטכנולוגיה של חטיבת האבטחה העולמית של מיקרוסופט.
המאה ה־21 > 2023

קנדה מרגו סלצר (אנ') מקבלת את פרס ACM למערכת תוכנה על פיתוח ברקלי DB (אנ'), מסד נתונים שייצג את תנועת ה־NoSQL וחלוץ גישת הרישוי הכפול (אנ') בתוכנה.
ישראל דורית דור מתמנה לסמנכ"לית הטכנולוגיות של חברת צ'ק פוינט.
המאה ה־21 > 2024

ישראל חגית מסר-ירון מקבלת את מדליית IEEE לטכנולוגיות סביבה ובטיחות על תרומתה לחישת הסביבה באמצעות רשתות תקשורת אלחוטיות.
ישראל איחוד האמירויות הערביות יואל מארק מייסדת בחיפה את מרכז המחקר של המכון לחדשנות טכנולוגית (אנ'), גוף של המועצה למחקר טכנולוגיה מתקדמת (אנ') של ממשלת איחוד האמירויות.
ביבליוגרפיה

Isabelle Collet (2019).  Le passeur (ed.). Les oubliées de l'informatique (בצרפתית). Paris. ISBN 9782368907054.
Claire L. Evans (2018).  Penguin (ed.). Broad Band, The Untold story of the women who made the Internet. ISBN 978-0735211759..
Grier, David Alan (2013).  Princeton University Press (ed.). When Computers Were Human. Princeton. ISBN 9781400849369.
Gürer, Denise (1995). "Pioneering Women in Computer Science" (PDF). Communications of the ACM. 38 (1): 45–54. doi:10.1145/204865.204875.
Korenman, Joan (2001). "A URL of Our Own: The Center for Women and Information Technology". Women's Studies Quarterly. 29 (3/4): 148–156. JSTOR 40003747.
Marie Lechner et Inke Arns (2019-03-14). "Computer Grrrls : Frise réalisée dans le cadre de l'exposition Computer Grrrls à la Gaîté Lyrique, du 14 mars au 14 juillet 2019" (בצרפתית).
Shetterly, Margot Lee (2016).  William Morrow (ed.). Hidden Figures: The American Dream and the Untold Story of the Black Women Mathematicians Who Helped Win the Space Race. New York. ISBN 9780062363596.
דניאל שלדון נורטון

דניאל שלדון נורטון (באנגלית: Daniel Sheldon Norton‏; 12 באפריל 1829 – 13 ביולי 1870) היה עורך דין ופוליטיקאי אמריקאי שכיהן בסנאט של מדינת מינסוטה וכסנאטור אמריקאי ממינסוטה.
חיים וקריירה

נורטון נולד ב-12 באפריל 1829 במאונט ורנון, אוהיו לדניאל שלדון ושרה שלדון (לבית באנינג). היה לו אח, אנתוני בנינג נורטון, שגם הוא הפך לפוליטיקאי. הוא למד במכללת קניון אך עזב את בית הספר כדי לשרת עם רגימנט המתנדבים השני של אוהיו במלחמת ארצות הברית–מקסיקו. לאחר שחזר מהמלחמה למד משפטים אצל גיסו השופט רולין ק. הרד. במשך מספר שנים הוא עבר לקליפורניה ולניקרגואה, אך הוא חזר לאוהיו ב-1852 והתקבל ללשכת עורכי הדין זמן קצר לאחר מכן. הוא עסק בעריכת דין במאונט ורנון במשך מספר שנים לפני שעבר לטריטוריית מינסוטה ב-1855.
לאחר שגר בתחילה בסיינט פול, נורטון התיישב בסופו של דבר בווינונה, מינסוטה. בשנת 1857 נבחר נורטון לסנאט של מדינת מינסוטה לישיבת החקיקה הראשונה שלו. הוא נבחר מחדש ב-1860 וב-1863 כשהוא מכהן בסך הכל ארבע כהונות בשבע שנים. בשנת 1865 בית המחוקקים של המדינה בחר בו לסנאט האמריקאי שם כיהן בקונגרסים ה-39 וה-40. נורטון, שנבחר בתחילה כיוניוניסט, התיישר מאוחר יותר עם הפלג הרפובליקני המתון יותר בסנאט. הוא תמך בעמדתו של הנשיא אנדרו ג'ונסון בנוגע לשיקום והתנגד להדחתו. זה הוביל למתח עם הרפובליקנים הרדיקלים יותר של מינסוטה שהעבירו החלטה שגינתה את נורטון על מעשיו וקראה לו להתפטר.
נורטון מת בזמן כהונתו ב-13 ביולי 1870 בוושינגטון די. סי..
אריה פינקל

| --- | --- |

 לידה:  28 ביולי 1931 י"ד באב ה'תרצ"א תל אביב, פלשתינה (א"י) 
 פטירה:  10 באוגוסט 2016 (בגיל 85) ו' באב ה'תשע"ו מודיעין עילית, ישראל 
 מקום קבורה:  הר המנוחות 
 מדינה:  ישראל 
 השכלה:  ישיבת פוניבז' 
 מקום פעילות:  ירושלים, מודיעין עילית
 תקופת הפעילות:  ? – 10 באוגוסט 2016 
 השתייכות:  חרדים ליטאים 
 תחומי עיסוק:  חינוך, לימוד תורה
 רבותיו:  רבי אליעזר יהודה פינקל, רבי חיים שמואלביץ
 חיבוריו:  הר יראה יבא שילה
 אב:  חיים זאב פינקל 
 
 תפקידים נוספים:  חבר במועצת גדולי התורה, חבר נשיאות ועד הישיבות, חבר נשיאות מפעל הש"ס, נשיא אבות ובנים העולמי
 
הרב אריה ליב פינקל (י"ד באב ה'תרצ"א, 28 ביולי 1931 – ליל ו' באב ה'תשע"ו, 10 באוגוסט 2016) היה ראש ישיבת מיר במודיעין עילית ("מיר ברכפלד"), ומראשי ישיבת מיר בירושלים. חבר במועצת גדולי התורה של דגל התורה, חבר נשיאות ועד הישיבות וממנהיגי הציבור החרדי-ליטאי.
ביוגרפיה

נולד בתל אביב, להרב חיים זאב פינקל, מנהל רוחני של ישיבת מיר, בנו של הרב אליעזר יהודה פינקל, ראש ישיבת מיר, ונכדו של הסבא מסלבודקא. וללאה לבית אייבשיץ (מצאצאי רבי יהונתן אייבשיץ), בתו החורגת של הרב יוסף חיים זוננפלד (אמה חיילא נישאה לו בזיווג שני). אמו לאה נפטרה בצעירותה, בכ"ט באייר ה'תש"ו, וכעבור זמן נישא אביו בשנית לגיטל שמואלביץ, אחות גיסו הרב חיים שמואלביץ (נפטרה בערב חג הסוכות ה'תשנ"א).
למד אצל מלמד פרטי ששכר אביו ובמכינה "אור התלמוד" שהייתה מסונפת לישיבת היכל התלמוד בעיר. לאחר מכן היה מראשוני התלמידים בישיבת פוניבז', שם למד בחברותא עם הרב ברוך דב פוברסקי והיה מקורב לאביו, ראש הישיבה הרב דוד פוברסקי. לאחר שאביו התמנה למשגיח בישיבת מיר עבר ללמוד בה, למד עם סבו הרב אליעזר יהודה, הרב נחום פרצוביץ, והרב חיים קמיל. בפרט למד בחברותא עם דודו ראש הישיבה, הרב חיים שמואלביץ, אותו החשיב לרבו.
בח' באלול ה'תשי"ג (1953) נישא לאסתר גיטל, בתו של הרב שמואל אהרן יודלביץ, חתנו של הרב אריה לוין. לאחר פטירתה בה' בתמוז ה'תשנ"ב, נשא את חנה קרסניצקי לבית רוטשילד.
שימש כבעל תפילה בימים נוראים בישיבת מיר במשך כחמישים שנה. פעמים רבות היה פורץ בבכי בתפילותיו.
התגורר בשכונת נווה צבי בירושלים ולאחר התמנותו לראש ישיבת מיר מודיעין עילית עבר להתגורר באחוזת ברכפלד בעיר מודיעין עילית בסמוך לישיבתו.
ביוגרפיה > בראשות הישיבות

לאחר נישואיו למד בישיבת מיר. עם פטירת אביו בשנת ה'תשכ"ה, הפציר בו הרב חיים שמואלביץ שימסור שיחות מוסר במקום אביו, אך הוא סירב ושכנע את הרב שמואלביץ למסור בעצמו שיחות אלה. לימים, הוא והרב רפאל שמואלביץ, בנו של הרב חיים, כתבו וערכו את השיחות שהודפסו בספר 'שיחות מוסר'.
הרב פינקל כתב גם את שיעוריו התורניים של הרב שמואלביץ. בשנת ה'תשמ"א, שנתיים לאחר פטירת הרב שמואלביץ, החל למסור שיחות בהיכל ישיבת מיר ובהמשך מונה לכהן בה כר"מ.
בקיץ ה'תש"ס הקים הרב נתן צבי פינקל את ישיבת מיר במודיעין עילית, ומינה אותו לעמוד בראשה. הוא מסר בה שיעורים ושיחות, במקביל למסירת השיחות בישיבת האם בירושלים.
ביוגרפיה > פעילות ציבורית

בשנת ה'תש"ס התבקש על ידי הרב אהרן יהודה לייב שטינמן להתמנות כחבר מועצת גדולי התורה של דגל התורה, אך הוא סירב וביקש שימנו במקומו את הרב נתן צבי פינקל. בשנת ה'תשע"ב, לאחר פטירתו של הרב נתן צבי, מונה כחבר במועצה.
בחשוון ה'תשע"ה (2014) מונה לחבר נשיאות ועד הישיבות.
היה חבר נשיאות ארגוני הצדקה קופת העיר בני ברק, וועד הרבנים לענייני צדקה, ועמד בראש מסעי תפילות שערכו לקברי צדיקים באירופה. כיהן גם כנשיא ארגון אבות ובנים מאז הקמתו על ידי תלמידו נפתלי פאלק. היה חבר בנשיאות מפעל הש"ס העולמי. וכיהן כנשיא תנועות "בני עלייה" ונשיא 'איחוד בני הישיבות' אחוזת ברכפלד.
בסיוון ה'תשע"ד הוזמן על ידי הרב אריה מלכיאל קוטלר לאמריקה, שם נשא שיחות ושיעור לפני אלפים.
ביוגרפיה > פטירתו

אחרי תקופת חולי קצרה, נפטר בליל ו' באב ה'תשע"ו.
הלווייתו יצאה מישיבת מיר ברכפלד ועברה דרך ישיבת מיר בירושלים כשבכל אחד מהמקומות ליווהו למעלה מ-50,000 איש. ספדו לו רבנים רבים, בהם האדמו"ר מצאנז, הרב ברוך דב פוברסקי. גיסו הרב אביגדר נבנצל, וקרוביו, ראשי הישיבות במיר - הרב יצחק אזרחי, הרב אליעזר יהודה פינקל והרב נועם אלון.
נקבר בחלקת הרבנים בהר המנוחות בירושלים. הספדים נישאו עליו גם בכולל פוניבז'.
במודיעין עילית נקרא על שמו כולל "רינת אריה" (סניף של רשת הכוללים "רינה של תורה").
משפחתו

בנו הרב בנימין פינקל - משגיח ישיבת מיר ירושלים.
בנו הרב נתן צבי -
בנו הרב חיים זאב - ר"מ בישיבת מיר.
בתו לאה מיזל - עיתונאית וסאטיריקנית. הייתה נשואה לרב סער מייזל, שהיה ראש בית המדרש של האנציקלופדיה התלמודית ומעורכיה.
חתנו הרב אברהם שפירא - ר"מ וראש חבורה בישיבת מיר.
ספריו

כתב את "שיחות מוסר" של הרב חיים שמואלביץ. ספריו שלו נכתבו על ידי תלמידיו ושומעי לקחו. לאחר פטירתו הוקם מכון "הר יראה" המוציא לאור את שיעוריו, כתביו ושיחותיו.
ספריו > ספרי 'הר יראה'

הר יראה - אוסף שיחות מוסר (בסופו שיחות מאביו), מכון יד אליעזר, ירושלים, ה'תשנ"ט.
הר יראה - אסופת ועדים על סדר קניני תורה (שנמסרו בין השנים ה'תשס"א-ה, כולל קובץ שהודפס בשנת ה'תשס"ג), מודיעין עילית, עשרת ימי תשובה ה'תשס"ו.
יבא שילה (הר יראה לכבוד שבת) - אוסף שיחות בנושא שבת ואמונה, מודיעין עילית, אדר א' ה'תשע"א.
הר יראה - שני חלקים, מאמרי דעת ומוסר לפי סדר פרשיות השבוע, מכון 'הר יראה' מודיעין עילית, אב ה'תשע"ז (במלאת שנה לפטירתו).
הר יראה - מאמרי דעת ומוסר בענייני גלות וגאולה - בין המצרים. קיץ ה'תשע"ח.
ספריו > ספרים נוספים

קובץ בקוראי שמו - משיעוריו על מסכתות נדרים וכתובות, וממאמרי המוסר שלו, מודיעין עילית, שבט ה'תש"ע (לכבוד חתונת נכדו).
שיעורי רבי אריה - על מסכת יבמות מודיעין עילית, חשוון ה'תשע"ח.
גילה גזיאל

| --- | --- |

גילה גזיאל, 2016
 לידה:  1961 (בת 64 בערך) תשכ"א
 מדינה:  ישראל 
 השתייכות:   משטרת ישראל
 תקופת הפעילות:  1987–2019 (כ־32 שנים)
 דרגה:   ניצב
 תפקידים בשירות
 קצינת רווחה  ראש מדור פרישה ונפגעים  ראש לשכת גיוס מרכזית  ראש מדור קידום ושיבוץ קצינים  ראש מחלקת אגף משאבי אנוש במשמר הגבול  ראש מחלקת פרט  סגנית ראש אגף משאבי אנוש  ראש אגף משאבי אנוש
 
גילה גזיאל (נולדה ב-1961) היא ניצב בדימוס במשטרת ישראל. בתפקידה האחרון שמשה ראש אגף משאבי אנוש.
ביוגרפיה

גזיאל בעלת תואר ראשון בעבודה סוציאלית בהצטיינות ותואר שני בחינוך מהאוניברסיטה העברית. מתגוררת במכבים-רעות, נשואה ואם לשלוש בנות.
גזיאל התגייסה למשטרת ישראל ב-1987 לתפקיד קצינת רווחה ומילאה שורת תפקידים באגף משאבי אנוש. ב-1998 קודמה לדרגת סגן-ניצב ומונתה לראש מדור פרישה ונפגעים במחלקת פרט ובהמשך כיהנה כראש לשכת הגיוס וכראש מדור קידום ושיבוץ קצינים. ב-2006 מונתה לראש מחלקת משאבי אנוש במשמר הגבול בדרגת ניצב משנה. ב-2007 מונתה לראש מחלקת פרט באגף משאבי אנוש. ב-2011 מונתה לסגנית ראש האגף בדרגת תת-ניצב. ב-2013 גזיאל פעלה מול המשרד לביטחון הפנים ומול משרד האוצר לקביעת עליה מדורגת בשכר הנגדים.
ב-2015 מונתה לראש אגף משאבי אנוש של משטרת ישראל והועלתה לדרגת ניצב. במקביל, מונתה ליו"ר דירקטוריון חברת "קרנות השוטרים". בתפקידה החליטה על הגדלת הסיוע בשכר דירה וקיצור פז"ם למשרתים בירושלים. באותה שנה גזיאל החלה בקידום רב-תרבותיות במשטרת ישראל, ובפרט שילובם של ישראלים יוצאי אתיופיה בארגון. בשנה העוקבת נרשמה עלייה באחוזי גיוס שוטרים ממוצא אתיופי, מוסלמים ודרוזים.
ב-2016 גזיאל פעלה לשיפור שכר הקצינים, בעקבות הפער אשר נוצר בין שכר הנגדים לבין שכר הקצינים. המפכ"ל והשר לביטחון הפנים אישרו כי קצינים יתוגמלו עם יציאה לקורס קצינים ובסיום הקורס. באותה שנה פיתחה פרויקט לחיזוק חוסנם הנפשי של השוטרים, במטרה לספק מענה ותמיכה לשוטרים הנחשפים למראות קשים, טראומות ואלימות קיצונית. הפרויקט כולל, בין היתר, מוקד טלפוני לבכירים מדרגת סגן-ניצב ומעלה וסדנאות בנושא לכלל השוטרים. בנובמבר גזיאל הקימה מרכז פרישה עבור גמלאי המשטרה, אשר מקיים הכשרות ומעסיק הגמלאים כמתנדבים במשטרת ישראל.
ביוני 2015 נערכה מסיבת הפרידה ממפכ"ל המשטרה יוחנן דנינו, והתברר כי עלתה מאות אלפי שקלים. בעקבות פנייה של אומ"ץ למבקר המדינה, נפתחה בדיקה, וב-2018 נמצא כי מסמכים הקשורים למסיבה נמחקו ממחשבה והעלו חשד להעלמת ראיות. ראשת מח"ש העבירה את התיק לטיפול משמעתי במשטרה, וגזיאל הכחישה את המיוחס לה. ב-2015 יזמו הממשלה והמשטרה הקמת דירות מסובסדות לשוטרים ברמות אלון בירושלים. בבדיקה פנימית של המשטרה עלה חשד לגזיאל קידמה קצינים בכירים ברשימת הזכאים. ב-2020 החליטה המשטרה לסגור את התיק, והוחלט שלא לנקוט צעדים נגדה.
ב-2018 גזיאל פעלה מול משרד האוצר לטובת מתן תוספת העדר ביטחון תעסוקתי לשוטרים ולגמלאים, בדומה לתוספת הניתנת למשרתי הקבע בצה"ל. באוקטובר 2018 הממשלה אישרה את תיקון השכר וקבלת התוספת החלה בינואר 2019. בפברואר 2019 יצאה לחופשת פרישה ממשטרת ישראל.
הערות שוליים

↑   יהושע בריינר, מיילים על אירוע הפרידה מדנינו נמחקו מהמחשב של ניצבת, אך היא לא נחקרה, באתר הארץ, 11 בדצמבר 2018
↑  איציק סבן, חשד לשחיתות במשטרה: ראש אגף משאבי אנוש נחקרה בעבירת הפרת אמונים, באתר ישראל היום, 21 בדצמבר 2018
↑   יהושע בריינר, המשטרה החליטה לסגור את התיק נגד ניצבת גילה גזיאל עוד לפני שקיבלה אותו, באתר הארץ, 21 באוקטובר 2020
| --- | --- |
בקרת זהויות :  ISNI: 0000 0000 5848 079X  LCCN: n2009019358  VIAF: 83505349   WorldCat (עם VIAF): 83505349 
ערך זה הוא קצרמרבנושא ישראלים. אתם מוזמנים לתרום לוויקיפדיה ו.
ג'ון הנרי (סנאטור)

ג'ון הנרי (באנגלית: John Henry‏; נובמבר 1750 – 16 בדצמבר 1798) היה המושל השמיני של מרילנד וחבר בסנאט של ארצות הברית.
ביוגרפיה > ראשית חייו

ג'ון הנרי נולד באחוזת משפחתו (וסטון), הממוקמת ליד וינה במחוז דורצ'סטר בנובמבר 1750. הוא היה בנם של דורותי רידר ושל קולונל ג'ון הנרי ונכדו של הכומר ג'ון הנרי, כומר פרסביטריאני שהגיע לאמריקה בתחילת המאה ה-17. סבתו, מרי קינג, הייתה בתו של ברון אירי. אמו הייתה צאצאית של אחד המתיישבים הראשונים של מחוז דורצ'סטר.
הנרי למד באקדמיית ווסט נוטינגהאם במחוז ססיל, מרילנד וסיים את לימודיו בקולג' של ניו ג'רזי (לימים אוניברסיטת פרינסטון) ב-1769; לאחר מכן למד משפטים במקדש התיכון (אחד מאכסניות המשפט שבו מאומנים עורכי דין אנגלים) בלונדון. הוא חזר לארצות הברית ב-1775 ועסק בעריכת דין במחוז דורצ'סטר.
ביוגרפיה > קריירה

הוא היה חבר בכנסייה האפיסקופלית ובמפלגה הדמוקרטית-רפובליקנית של ארצות הברית. במקור, הוא היה חבר במפלגה הפדרליסטית.
הנרי כיהן כחבר בבית הנבחרים של מרילנד בין השנים 1777 ל-1780 וחבר בסנאט של מדינת מרילנד בין השנים 1780 ל-1790. במהלך אותה תקופה הוא נבחר כציר לקונגרס הקונטיננטלי ממרילנד מ-1778 עד 1780 ומ-1785 עד 1786; במהלך שירותו היה חבר בוועדה שהכינה את הפקודה לממשלת הטריטוריה הצפון-מערבית. הוא נבחר כסנאטור ראשוני ממרילנד, כיהן ב-1789 כפדרליסט עד שהתפטר ב-10 בדצמבר 1797, כדי לקבל את משרת המושל.
בבחירות לנשיאות 1796 קיבל הנרי שני קולות אלקטורליים לנשיא ארצות הברית. הוא כיהן כמושל מרילנד מ-1797 עד 14 בנובמבר 1798, וזמן קצר לאחר פרישתו הוא מת ב-16 בדצמבר 1798. בתפקיד זה, הוא החליף מכתבים עם סגן הנשיא, תומאס ג'פרסון.
חיים אישיים

ב-6 במרץ 1787, הנרי התחתן עם מרגרט קמפבל (1769–1789), בתם של ג'ון ואליזבת (לבית גולדסבורו) קמפבל ממחוז קרוליין. אחותה נישאה לפיליפ פרנסיס והייתה סבתו של המושל פיליפ פרנסיס תומאס. מרגרט נפטרה, בת 20, זמן קצר לאחר לידת בנם השני. שני בניהם היו:
ג'ון קמפבל הנרי (1787–1857), שנישא למרי נבט סטיל (1789–1873), בתו של ג'יימס סטיל (1760–1816) ואחותם של חברי בית הנבחרים של ארצות הברית ג'ון נבט סטיל ואייזק נבט סטיל, עורך דין מבולטימור.
פרנסיס ג'נקינס הנרי (נולד ב-1789), שמת רווק זמן קצר לאחר שהתבגר.
הוא מת במחוז דורצ'סטר, בווסטון, אותה אחוזה שבה נולד. הנרי נקבר בבית הקברות של כנסיית ישו אפיסקופלית בקיימברידג'.
חיים אישיים > צאצאים

הנרי היה סבא לשמונת ילדיהם של ג'ון ומרי, ג'ון פרנסיס הנרי (1813–1847), ד"ר ג'יימס ווינפילד הנרי (1815–1889), פרנסיס ג'נקינס הנרי (1816–1902), קתרין הנרי לויד (1818–1886), דניאל מאינדייר הנרי (1823–1899), איזבלה אליזבת הנרי סטיל (1825–1912), מרי הנרי גולדסבורו (1828–1911), רידר הנרי (1828–1900), ושרלוט אוגוסטה פייג' הנרי גולדסבורו (1834–1908).